[{"text_idx": "#000004", "text": "Genero-indarkeriaren estatu-mailako datuei erreparatuta, deigarria da % 3,2 handitu dela emakume biktima salatzaileen kopurua 2020arekin alderatuta (oso urte bitxia izan zen, larrialdi sanitarioko egoerak emakumeei eutsi-beharra ekarri zielako, salatzeko eta harremanak hausteko aukera gutxiago zituztelako, eta gizonek erreakzio bortitzagoak izaten dituztelako horien aurrean). Era berean, nabarmentzekoa da salatutako gizon gazteen kopurua handitu dela: % 70,8, 18 urtetik beherakoen artean eta % 15, 18-19 urtekoen artean. Gorakada horiek, batetik, kezkagarriak gerta daitezke; baina, bestetik, pentsa daiteke emakume gazteen kontzientzia handiagoa dela eta gai direla hautemateko eta ez onartzeko kontrolean oinarritutako harreman afektiboen ereduak."}, {"text_idx": "#000005", "text": "Euskadin, biktima direla salatzen duten emakumeen tasa Estatuko txikiena den arren (1.000 emakumetik 0,6), aipatu behar da 2020tik zifra % 9,8 handitu dela. Hurrengo taulan, 2019-2021 hirurtekoko gure Erkidegoko zifrak jaso dira."}]